L'Ajuntament de Sagunt posa a subhasta béns immobles i parcel·les urbanes
05 de maig 2023

![](/media/mxobkwzi/img_6390-c.jpg?width=850&height=561.8806306306307)

L'Ajuntament de Sagunt posa a subhasta a través del seu Servei de Recaptació béns immobles i parcel·les urbanes. El termini per a la presentació d'ofertes ja està obert i acaba el dilluns 22 de maig. El tràmit per a participar en la subhasta s'ha de gestionar de manera telemàtica a través del següent enllaç: [https://subastas.boe.es/ges/detalleSubasta.php?idSub=SUB-RC-2023-4650000123001](https://subastas.boe.es/ges/detalleSubasta.php?idSub=SUB-RC-2023-4650000123001)

La subhasta conté un total de sis lots als quals es podrà optar de manera separada. El primer lot correspon amb una parcel·la urbana situada en el número 23 del carrer Labirent del Port de Sagunt i el seu valor de taxació, així com el de subhasta coincideixen en 183.672 €. El segon lot és una altra parcel·la urbana situada en el número 21 del mateix carrer. Este solar té un valor de taxació i de subhasta pràcticament idèntic al de l'anterior solar (183.671 €). El tercer lot és una parcel·la urbana en el número 37 del Sector Industrial Vallesa Sud valorada en 541.832 €.

El quart lot és un local comercial localitzat en la planta baixa del portal número 5 de la plaça Els Pobles del Port de Sagunt. El valor de taxació d'este immoble és de 230.581 €, però el seu valor de subhasta descendeix fins als 146.912 €. El cinqué lot és una plaça de garatge en el soterrani del número 1 del carrer Cap de Pals el valor de subhasta dels quals i taxació coincideixen en 11.899 €. L'últim lot correspon amb un habitatge en la quarta planta del número 33 del carrer Virgen del Losar del Port de Sagunt valorada 110.389 €.

Les persones interessades a adquirir algun d'estos lots i a conéixer diferents aspectes com les càrregues, la referència cadastral, l'import del depòsit, els trams entre licitacions o alguna altra informació adicional, poden consultar el següent l'enllaç: [https://subastas.boe.es/ges/detalleSubasta.php?idSub=SUB-RC-2023-4650000123001](https://subastas.boe.es/ges/detalleSubasta.php?idSub=SUB-RC-2023-4650000123001)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-posa-a-subhasta-béns-immobles-i-parcel-les-urbanes/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-posa-a-subhasta-béns-immobles-i-parcel-les-urbanes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-posa-a-subhasta-béns-immobles-i-parcel-les-urbanes/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-posa-a-subhasta-béns-immobles-i-parcel-les-urbanes/)